Rauf Parfi

Rauf Parfi (haqıyqıy atı: Tursunali Parfiyev) ózbek shayırı. Ákesi Parfi Muxammatdamin sawatlı bolıp, Ferǵana wálayatınıń Vodil awılınan quwǵın sebepli Shóralisayǵa kelip qalǵan. Anası - Sakinaxanım Isabek qızı da tiykarǵı Ferǵanadan edi. Rauf 1958-jılda 8-klasdı tamamlaǵannan soń, oqıwdı Jańajol qalasındaǵı keshki mektepte dawam ettiredi hám miynet iskerligin baslaydı. Shayır 1960 -1965-jıllarda Tashkent mámleketlik universitetiniń filologiya fakultetin tamamlaǵan. Túrli jıllarda Kinematografiya mámleketlik komiteti, "Aydın", "Watan", "Túrkistan" gazetalarında Ǵafur Ǵulam atındaǵı Ádebiyat hám kórkem óner hám de "Jazıwshı" baspalarında redaktor bolıp islegen.Russ Antalogiyasındaǵı shayır haqqındaǵı maqala Onıń birinshi qosıǵı 1958-jılı Jańajol rayonı gazetasında basılıp shıqtı.

Rauf Parfi ómiri dawamında siyasiy qarsılıqlar ushın ǵárezsiz Ózbekstan húkimeti tárepinen xoshlanbaǵan. Sol sebepli de, óliminen keyin 2013-jılda Rauf Parfi tuwılǵanina 70 jıl tolıwı múnasebeti menenParfidiń yubileyine ruxsat berilmegen, 2018-jılda bolsa 75 jıl tolıwı múnasebeti menen Tashkentte ótkeriw rejelestirilgen ilajlardıń barlıǵı Ózbekstan rásmiyleri basımı astında toqtatılǵanSh.Babajanov: Nawayı kitapxanasında yubiley.

 Shıǵarmaları 

Birinshi qosıǵı 1957-jılda daǵazalanǵan.

 «Karvon yoʻli» (1968);
 «Aks-sado» (1970);
 «Tasvir» (1973);
 «Xotirot» (1974);
 «Koʻzlar» (1976);
 «Qaytish» (1981);
 «Sabr daraxti» (1986);
 «Sukunat» (1991);
 «Tavba» (2001);
 "Adashgan ruh" dástanı avtorı

Rauf Parfi lirik qaharman ruwxıy áleminiń názik máselelerin uqıp penen súwretlegen qosıqları menen belgili. Shayır sózdiń reń hám sesler uyǵınlıqlarınan, poeziyalıq súwretlew qurallarınan ayrıqsha usılda paydalanadı. Rauf Parfi poeziyasınıń tiykarǵı teması - bul shaxs erki, watan ǵárezsizligi hám Tùrkistan, tùrkiy dúnyasınıń birligi bolıp tabıladı. Erkinlik haqqındaǵı qosıqlarına " Bir qushcha" qosıǵın mısal etip keltiriw múmkin.

"Bir qushcha derazam yonida

O‘tirar parishon va g‘arib.

Yig‘laydi ko‘zlari yonadi,

Ko‘zlari ikkita marvarid.

Bir ajib navoga o‘xshaydi,

Shoirga o‘xshaydi bir hassos.

Miskin soz chalmoqqa u shaydir,

Dardiga bordir-ku bir asos.

Men unga qarayman ohista,

Men qushcha holiga yig‘layman.

Va lekin bilmayman, ne istar,

Bilmayman, hech qachon, bilmayman..."

Rauftıń qosıqları bir neshe shet el tillerge awdarmalanǵan. Tolıǵıraq aytqanda: túrk, ázerbayjan, anglichan, rus, latish hám eston. Ol ózbek tilinen tısqarı túrk tilin jetik bilgen hám rus tilin jaqsı túsingen. Sol sebepli Rauf Parfi dilmash sıpatında Bayronnıń "Manfred", Nozim Hikmettiń "Insan kórinisileri", Karlo Kaladzent "Teńiz qıyalı“ hám basqa jáhán poeziyası klassikleriniń qosıqların ózbek tiline awdarmalaǵanÓzbekistan milliy enciklopediası.thumb|300px|Rauf Parfi qábiri
 Ólimi
Rauf Parfi 2005-jıl 28-martda Tashkent qalasında 62 jasında dúnyadan ótken.thumb|291x291px|Azamat Hotamov tárepinen islengen byust. 2023-jıl 27-mart

 Derekler 

 Qosımsha siltemeler 

 Rauf Parfi: Bul eldiń qaharmanları joqpa?
 Arboblar.uz saytındaǵı maqala
 Antologiyadaǵı rus tilindegi maqala
 Uzbek Wikipediasında Rauf Parfi haqqında maqala
 Russ Wikipediasında Rauf Parfi haqqında maqala

Kategoriya:Alfavit boyınsha shayırlar
Kategoriya:2005-jılı qaytıs bolǵanlar
Kategoriya:1943-jılı tuwılǵanlar